**apoteoză**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

APOTEOZĂ

după aceea,

un iris îmi părăsi ochiul

încercând să privească dintr-o

eclipsă

fața ta orbitor de ovală

și tristă

celălalt iris făcu

un salt vertical

în al nouălea cer

încercând să te zărească

din steaua polară

în templul tău efemer

apoi privirea mea globulară

încerca disperat să te înconjoare

înainte de a îngheţa

minutul apoteotic

în vitralii

de aurore boreale